钦定古今图书集成/明伦汇编/官常典/第749卷 > 赵煇〈子琬〉 丁师羲 李时茪
## 钦定古今图书集成/明伦汇编/官常典/第749卷 > 赵煇〈子琬〉 丁师羲 李时茪

按《明外史忠义传》：“煇字黄如，河津人。崇祯七年进士。
授户部主事，两督仓储，力祛奸蠹。历兵部郎中，迁霸
州兵备副使。十五年十一月，畿辅被围，煇即偕知州
丁师羲里居，参政李时茪等为城守计，督士民固拒。
逾月，援军不至，城遂破，煇整冠带自尽。季子琬同死，
师羲、时茪皆死之。赠煇光禄卿，师羲参议，时茪太常”
卿。师羲，楚雄人，选贡生时茪进士，累官吏部郎中，分
守常、镇右参政。